
Συνέχεια ενημέρωσης:
Αναφορικά με τον εντοπισμό 44 αλλοδαπών στη νήσο Χρυσή τις μεσημβρινές ώρες την 04.08.2026 συνελήφθηένας 19χρονος αλλοδαπός (υπήκοος Νοτίου Σουδάν)από στελέχη της Λιμενικής Αρχής της Ιεράπετρας. Ο 19χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής.Προανάκριση διενεργείται από το Λιμεναρχείο Ιεράπετρας. 

*****

Τις πρωινές ώρες χθες, ενημερώθηκαν οι Λιμενικές Αρχές της Αγίας Γαλήνης, των Καλών Λιμένων, και της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε μια λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 60ν.μ. νότια-νοτιοανατολικά των Καλών Λιμένων. Οι 56 αλλοδαποί (49 άνδρες και 7 ανήλικοι) εντοπίστηκαν και περισυλλέχθηκαν από Περιπολικό σκάφος Λ.Σ.-ΕΛ.ΑΚΤ. (ΠΛΣ) και μεταφέρθηκαν με τη συνδρομή έτερου ΠΛΣ στο λιμάνι του Κόκκινου Πύργου. Στη συνέχεια, οι διασωθέντες μεταφέρθηκαν στο λιμάνι του Ηρακλείου. Σύμφωνα με τους αλλοδαπούς, εκκίνησαν τις βραδινές ώρες την 03.08.2026 από την περιοχή Τομπρούκ της Λιβύης, καταβάλλοντας το χρηματικό ποσό των 150.000 γκίνε Αιγύπτου έκαστος, για την μεταφορά τους στην Ελλάδα. Από το Κεντρικό Λιμεναρχείο Ηρακλείου που διενεργεί την προανάκριση, συνελήφθη ένας 51χρονος αλλοδαπός (υπήκοος Νοτίου Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε ως ο διακινητής των υπολοίπων.

*****

Τις πρώτες πρωινές ώρες χθες, ενημερώθηκαν οι Λιμενικές Αρχές της Αγίας Γαλήνης και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 59ν.μ. νότια-νοτιοανατολικά των Καλών Λιμένων. Οι 56 αλλοδαποί (49 άνδρες, 3 γυναίκες και 4 ανήλικοι) περισυλλέχθηκαν από Ναυαγοσωστικό (Ν/Γ) σκάφος Λ.Σ.-ΕΛ.ΑΚΤ. και μεταφέρθηκαν με τη συνδρομή έτερου ΠΛΣ στο λιμάνι του Κόκκινου Πύργου. Στη συνέχεια, οι διασωθέντες μεταφέρθηκαν στο λιμάνι του Ηρακλείου. Σύμφωνα με τους αλλοδαπούς, εκκίνησαν τις μεσημβρινές ώρες την 03.08.2026 από την περιοχή Τομπρούκ της Λιβύης, καταβάλλοντας το χρηματικό ποσότων 14.000 δηναρίων Λιβύης έκαστος, για την μεταφορά τους στην Ελλάδα. Από το Κεντρικό Λιμεναρχείο Ηρακλείου που διενεργεί την προανάκριση, συνελήφθη ένας 24χρονος αλλοδαπός (υπήκοος Νοτίου Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε ως ο διακινητής των υπολοίπων.

*****

Τις πρωινές ώρες χθες, στελέχη του Λιμενικού Φυλακίου Γαύδου εντόπισαν στην παραλία «ΛΑΚΟΥΔΙ» της Γαύδου 34 αλλοδαπούς (όλοι άνδρες). Οι αλλοδαποί οδηγήθηκαν αρχικά σε χώρο προσωρινής φιλοξενίας του Δήμου Γαύδου. Στη συνέχεια μεταφέρθηκαν με Περιπολικό σκάφος Λ.Σ.-ΕΛ.ΑΚΤ. (ΠΛΣ) στο λιμάνι «ΤΗΓΑΝΙ» της Παλαιόχωρας και ακολούθως σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις μεσημβρινές ώρες χθες, ενημερώθηκε η Λιμενική Αρχή του Λεωνιδίου, ότι έχρηζε άμεσης νοσοκομειακής περίθαλψης ένας 54χρονος αλλοδαπός (υπήκοος Πολωνίας), κυβερνήτης ενός ιστιοφόρου (Ι/Φ) σκάφους σημαίας Πολωνίας, το οποίο ελλιμενιζόταν στο λιμάνι Τυρού Αρκαδίας του Δήμου Νότιας Κυνουρίας. Ο ασθενής παρελήφθη από ασθενοφόρο όχημα του Κέντρου Υγείας Λεωνιδίου και μεταφέρθηκε στο Παναρκαδικό Νοσοκομείο Τρίπολης προς παροχή ιατρικής περίθαλψης και διενέργεια περαιτέρω ιατρικών εξετάσεων. 

